Id-Deċiżjoni tal-Kummissjoni
ta' l-10 ta' Frar 1997
dwar id-definizjoni ta' metodoloġija fuq it-tranżizzjoni bejn is-Sistema Ewropea tal-Kontijiet Nazzjonali u Reġjonali fil-Komunità (ESA 95) u s-Sistema Ewropea tal-Kontijiet Ekonomiċi Integrati (ESA it-tieni edizzjoni)
(Test b'relevanza maż-ŻEE)
(97/178/KE, Euratom)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat it-Trattat li jistabbilixxi l-Komunità ta' l-Enerġija Atomika,
Wara li kkunsdrat l-Artikolu 8(3) tar-Regolament tal-Kunsill (KE) Nru 2223/96 tal-25 ta' Ġunju 1996 dwar is-sistema Ewropea tal-kontijiet nazzjonali u reġjonali fil-Komunità [1], u l-Artikolu 6 tad-Direttiva tal-Kunsill 89/130/KEE, Euratom tat-13 ta' Frar 1989 fuq l-armonizazzjoni tal-kompilazzjoni tal-prodott gross nazzjonali fil-prezzijiet tas-suq [2],
Billi il-Kummissjoni tantiċipa t-tneħħija ta' riservi fuq l-istimi tal-GNP ta' l-Istati Membri sal-31 ta' Diċembru 1998;
Billi hemm differenzi bejn ir-riżultati ġejjin mill-użu ta' l-ESA 95 u l-użu ta' l-ESA tat-tieni edizzjoni;
Billi sabiex ikun applikat l-Artikolu 8(1) u (2) tar-Regolament (KE) Nru 2223/96 fuq l-ESA 95, huwa meħtieġ li jiġu identifikati, sa mhux iktar tard minn Diċembru 1996, id-differenzi bejn l-ESA 95 u t-tieni edizzjoni ta' l-ESA u biex jiġi evalwat l-impatt tagħhom, sabiex tinkiseb l-informazzjoni għall-GDP u l-GNP skond it-tieni edizzjoni ta' l-ESA mill-informazzjoni għall-GDP u GNP skond l-ESA 95;
Billi, jekk jiġu identifikati aktar differenzi bejn it-tieni edizzjoni ta' l-ESA u l-ESA 95 li għandom impatt fuq il-GDP jew GNP wara l-adozzjoni ta' din id-Deċiżjoni, il-Kummissjoni għandha tieħu miżuri, skond l-Artikolu 8 tar-Regolament (KE) Nru 2223/96, sabiex ikun modifikat l-Anness ta' din id-Deċiżjoni;
Billi l-Artikolu 19 tar-Regolament tal-Kunsill (KEE, Euratom) Nru 1552/89 tad-29 ta' Mejju 1989 li timplimenta d-Deċiżjoni 88/376/KEE, Euratom fuq is-sistema tar-riżorsi tal-Kummissjoni stess [3], jipprovdi li, flimkien ma' l-Istat Membru interessat, il-Kummissjoni għandha kull sena tinspezzjona l-aggregati provduti għall-għanijiet tar-riżorsi tagħha stess, speċjalment f'każijiet notifikati mill-Kumitat tal-GNP;
Billi il-miżuri provduti f'din id-Deċiżjoni għandhom ikunu applikati, waqt li jitqies il-prinċipju tal-prezz/effettivitá waqt li tassigura kwalitá tajba għall-stimi ta' l-GDP u GNP;
Billi il-miżuri previsti f'din id-Deċiżjoni huma skond l-opinjoni tal-Kumitat stabbilit bl-Artikolu 6 tad-Direttiva 89/130/KEE, Euratom,
ADOTTAT DIN ID-DEĊIŻJONI:
Artikolu 1
Id-differenzi fid-definizzjonijiet bejn it-tieni edizzjoni ta' l-ESA u l-ESA 95 li kienu identifkati u miftiehma mill-Kumitat tal-GNP qabel il-31 ta' Diċembru 1996 u li għandhom impatt fuq il-GDP jew il-GNP huma elenkati fl-Anness. L-Istati Membri għandhom jivvalutaw u jiddokumentaw kull waħda minn dawn id-differenzi fid-definizzjonijiet, billi japplikaw il-prinċipju mfassal fl-Artikolu 2. Huma għandhom jipprovdu lill-Kummissjoni l-informazzjoni u l-ispjegazzjonijiet meħtieġa fuq kull waħda mid-differenzi skond l-Artikolu 5 tad-Direttiva 89/130/KEE, Euratom.
Artikolu 2
L-informazzjoni dwar il-GNP bbażata fuq it-tieni edizzjoni ta' l-ESA u fornita b'konformità mad-Direttiva 89/130/KEE, Euratom u l-informazzjoni dwar il-GDP ikkomunikata konformement mar-Regolament tal-Kunsill (KE) 3605/93 tat-22 ta' Novembru 1993 fuq l-applikazzjoni tal-Protokoll dwar il-proċedura tad-defiċit eċċessiv annessa mat-Trattat li jistabbilixxi l-Komunità Ewropea [4], joħorġu minn informazzjoni bbażata fuq l-ESA 95 u trasmessa mill-Istati Membri konformement ma' l-Artikolu 7(1) tar-Regolament (KE) Nru 2223/96 b'aġġustament ta' l-informazzjoni l-aħħar imsemmija sabiex jitqies l-impatt tad-differenzi fid-definizzjonijiet bejn it-tieni edizzjoni ta' l-ESA u l-ESA 95 iċċitat fl-Artikolu 1.
Dan il-prinċipju jista' jkun imqassar fl-ekwazzjonijiet li ġejjin:
(a) informazzjoni tal-GDP ibbażata fuq it-tieni edizzjoni ta' l-ESA
- informazzjoni tal-GDP bbażata fuq l-ESA 95
- is-somma ta' l-ammonti kwantifkati għad-differenzi fid-definizzjonijiet bejn l-ESA 95 u it-tieni edizzjoni ta' l-ESA imsemmija fl-Artikolu 1;
(b) informazzjoni tal-GNP ibbażata fuq it-tieni edizzjoni ta' l-ESA
- informazzjoni tal-GNP ibbażata fuq l-ESA 95
- is-somma ta' l-ammonti kkwantifkati għad-differenzi fid-definizzjonijet bejn l-ESA 95 u it-tieni edizzjoni ta' l-ESA iċċitat fl-Artikolu 1.
Artikolu 3
1. Id-dispożizzjonijiet preskritti fl-Artikoli 1 u 2 ta' din id-Deċiżjoni għandhom jgħoddu għal:
(a) informazzjoni tal-GNP għas-sena 1998 u s-snin sussegwenti li tingħata konformement mad-Direttiva 89/130/KEE, Euratom, u waqt li d-Deċiżjoni tal-Kunsill 94/728/KE, Euratom tal-31 ta' Ottubru 1994 fuq is-sitema tar-riżorsi tal-Komunitajiet Ewropej stess [5] tibqa' fis-seħħ;
(b) informazzjoni tal-GDP għas-sena 1998 li tingħata għall-għanijiet tar-Regolament (KE) 3605/93.
Dawn id-dispożizzjonijiet jistgħu jgħoddu ukoll għal:
(ċ) informazzjoni tal-GNP u l-GDP għas-snin mill-1995 sa l-1997, li l-Istati Membri jistgħu jipprovdu fuq il-bażi ta' l-ESA 95 għall-għanijiet tad-Direttiva u r-Regolament imsemmi fil-paragrafu 1 (a) u (b).
2. Meta tingħata informazzjoni koperta b'1 (ċ), l-Istati Membri għandhom, fuq talba tal-Kummissjoni, jikkommunikaw l-ammonti riżultanti mid-differenzi fid-definizzjonijiet bejn it-tieni edizzjoni ta' l-ESA u l-ESA 95.
Artikolu 4
Jekk id-Deċiżjoni 94/728/KE, Euratom tibqa' fis-seħħ wara il-31 ta' Diċembru 1999, il-Kummissjoni tirrevedi id-Deċiżjoni preżenti u tieħu, jekk ikun meħtieġ, il-miżuri xerqa.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fl-10 ta' Frar 1997.